CELEX: 62007CN0537
Language: fi
Date: 2007-12-03 00:00:00
Title: Asia C-537/07: Ennakkoratkaisupyyntö, jonka Juzgado de lo Social de Madrid (Espanja) on esittänyt 3.12.2007 — Evangelina Gómez-Limón Sánchez-Camacho v. Instituto Nacional de la Seguridad Social (INSS), Tesorería General de la Seguridad Social (TGSS) ja Alcampo SA

8.3.2008   
            
            
               FI
            
            
               Euroopan unionin virallinen lehti
            
            
               C 64/16
            
         Ennakkoratkaisupyyntö, jonka Juzgado de lo Social de Madrid (Espanja) on esittänyt 3.12.2007 — Evangelina Gómez-Limón Sánchez-Camacho v. Instituto Nacional de la Seguridad Social (INSS), Tesorería General de la Seguridad Social (TGSS) ja Alcampo SA
   (Asia C-537/07)
   (2008/C 64/25)
   Oikeudenkäyntikieli: espanja
   Ennakkoratkaisua pyytänyt tuomioistuin
   Juzgado de lo Social de Madrid
   Pääasian asianosaiset
   
      Kantaja: Evangelina Gómez-Limón Sánchez-Camacho
   
      Vastaajat: Instituto Nacional de la Seguridad Social (INSS), Tesorería General de la Seguridad Social (TGSS) ja Alcampo SA
   Ennakkoratkaisukysymykset
   
               1)
            
            
               Kun otetaan huomioon vanhempainloman, jonka yksityiskohdista ja laajuudesta kukin jäsenvaltio voi päättää vapaasti direktiivissä 96/34/EY (1) asetettujen vähimmäisvaatimusten puitteissa, myöntämisellä tavoiteltu tasa-arvon edistäminen, onko mahdollista, että vanhempainloman käyttäminen päivittäisen työajan lyhennyksen ja palkan pienennyksen muodossa alaikäisten lasten hoitamiseksi voi vaikuttaa tällaisen loman käyttävälle työntekijälle kertymässä oleviin etuihin, ja voivatko yksityishenkilöt vedota jäsenvaltion julkisiin elimiin nähden periaatteeseen, jonka mukaan kertyneisiin tai kertymässä oleviin etuihin ei saada vaikuttaa?
            
         
               2)
            
            
               Sisältääkö mainitun direktiivin 2 lausekkeen 6 kohdassa oleva ilmaus ”kertyneet tai kertymässä olevat edut” ainoastaan oikeudet, jotka liittyvät työsuhteen ehtoihin, ja kattaako se ainoastaan työnantajaan nähden voimassa olevan työsopimussuhteen, vai kattaako se myös sosiaaliturvan alalla kertyneiden tai kertymässä olevien etujen säilyttämisen, ja täyttyykö direktiivin 96/43/EY 2 lausekkeen 8 kohdassa oleva vaatimus ”sosiaaliturvaetuuksia koskevien oikeuksien jatkuvuudesta — eri vaaratekijöiden — osalta” kansallisten viranomaisten nyt esillä olevassa asiassa soveltamalla järjestelmällä, ja onko tässä tilanteessa mahdollista vedota jäsenvaltion viranomaisiin nähden sosiaaliturvaetuuksia koskevien oikeuksien jatkuvuutta koskevaan oikeuteen, koska tämä oikeus on riittävän täsmällinen ja konkreettinen.
            
         
               3)
            
            
               Ovatko yhteisön säännökset esteenä sellaiselle kansalliselle lainsäädännölle, jonka mukaan sellaista ajanjaksoa, jonka kuluessa päivittäistä työaikaa on vanhempainloman perusteella lyhennetty, vastaavaa työkyvyttömyyseläkettä alennetaan verrattuna eläkkeeseen, jota olisi suoritettu ennen kyseistä lomaa, ja jonka mukaan oikeutta tuleviin etuuksiin samoin kuin niiden kertymää alennetaan vastaavasti suhteessa työajan ja palkan vähenemiseen?
            
         
               4)
            
            
               Onko kansallisilla tuomioistuimilla olevaa velvollisuutta tulkita kansallista oikeutta direktiivillä asetettujen velvoitteiden valossa, jotta mahdollistetaan yhteisön säännöksillä tavoiteltujen tavoitteiden täyttyminen suurimmassa mahdollisessa määrin, sovellettava myös edellä mainittuun vaatimukseen sosiaaliturvaoikeuksien jatkuvuudesta vanhempainloman aikana ja erityisesti nyt esillä olevan asian kaltaisessa tilanteessa, jossa työntekijä on osa-aikavapaalla tai hänen päivittäistä työaikaansa on lyhennetty?
            
         
               5)
            
            
               Onko nyt esillä olevassa tilanteessa sosiaaliturvaetuuksia koskevien oikeuksien heikkeneminen ja näiden etuuksien kertymän pienentyminen vanhempainloman ajalta miesten ja naisten tasa-arvoisen kohtelun periaatteen asteittaisesta toteuttamisesta sosiaaliturvaa koskevissa kysymyksissä 19.12.1979 annetun neuvoston direktiivin 79/7/ETY (2) vastaista välitöntä tai välillistä syrjintää, ja onko se ristiriidassa myös yhdenvertaista kohtelua ja syrjinnän kieltoa miesten ja naisten välillä koskevan, jäsenvaltioiden yhteisen perinteen mukaisen vaatimuksen kanssa, siltä osin kuin näitä periaatteita on sovellettava työsuhteen ehtojen lisäksi myös työntekijöiden julkiseen sosiaaliturvaan?
            
         
      (1)  UNICE:n, CEEP:n ja EAY:n tekemästä vanhempainlomaa koskevasta puitesopimuksesta 3.6.1996 annettu neuvoston direktiivi 96/34/EY (EYVL L 145, s. 4).
   
      (2)  EYVL 1979, L 6, s. 24.